Kamu bisa jelasin ke aku soal Erika Sawajiri dalam bahasa melayu?

merupakan seorang bekas pelakon, penyanyi dan peragawati Jepun. Selepas memulakan kerjaya sebagai peragawati junir, Sawajiri telah bertukar kepada lakonan pada tahun 2002 dengan membintangi  Break Through!, Shinobi: Heart Under Blade, dan 1 Litre of Tears, yang mana beliau telah menerima beberapa anugerah lakonan bagi pendatang baharu. Sawajiri juga memulakan kerjaya nyanyiannya pada tahun 2006 menerusi drama televisyen Taiyō no Uta, dimana lagu dengan judul yang sama telah dianugerahkan pengiktirafan oleh Persatuan Industri Rakamanan Jepun. Beliau kemudiannya menggunakan nama Erika bagi kerjaya nyanyian solonya.

Pada tahun 2007, Sawajiri telah berehat selepas imej awamnya terjejas oleh kenyataan kontroversi dan hubungan peribadinya. Beliau kemudiannya kembali berlakon pada tahun 2010 dan membintangi Helter Skelter, yang mana beliau dianugerahkan Pelakon Utama Terbaik di Japan Academy Film Prize ke-36. Pada 16 November 2019, beliau telah ditangkap kerana memiliki dadah, dan semasa perbicaraannya pada Januari 2020, beliau menyatakan bahawa beliau tidak mempunyai rancangan untuk meneruskan kerjayanya.